พลังงานในประเทศเกาหลีใต้

ประเทศเกาหลีใต้เป็นผู้นำเข้าน้ำมันรายใหญ่ โดยนำเข้าน้ำมันเกือบทั้งหมดตามความต้องการของประเทศและรักษาสถานะผู้นำเข้าแก๊สธรรมชาติเหลวรายใหญ่ที่สุดเป็นอันดับสองของโลกการผลิตไฟฟ้าในประเทศส่วนใหญ่มาจากพลังความร้อนดั้งเดิม ซึ่งคิดเป็นสัดส่วนมากกว่าสองในสามของการผลิต และมาจากพลังงานนิวเคลียร์

ผู้ผลิตพลังงานถูกครอบงำโดยรัฐวิสาหกิจ แม้จะมีเหมืองถ่านหินและโรงกลั่นน้ำมันที่ดำเนินการโดยเอกชนอยู่บ้าง สมัชชาแห่งชาติประกาศใช้โครงการปรับโครงสร้างภาคไฟฟ้าในวงกว้างใน ค.ศ. 2000 แต่กระบวนการปรับโครงสร้างหยุดชะงักลงท่ามกลางความขัดแย้งทางการเมืองใน ค.ศ. 2004 และยังคงเป็นหัวข้อของการถกเถียงทางการเมืองอย่างเข้มข้น

เกาหลีใต้ไม่มีน้ำมันสำรอง การสำรวจจนถึงทศวรรษ 1980 ในทะเลเหลืองและบนไหล่ทวีประหว่างเกาหลีและญี่ปุ่นไม่พบน้ำมันนอกชายฝั่ง แหล่งแก๊สทงแฮ-1 (Donghae-1) ผลิตแก๊สธรรมชาติระหว่าง ค.ศ. 2004 ถึง 2021 และมีการเริ่มสำรวจแก๊สธรรมชาตินอกชายฝั่งตะวันออกใน ค.ศ. 2024

ปริมาณถ่านหินในประเทศมีไม่เพียงพอและมีคุณภาพต่ำ ศักยภาพของไฟฟ้าพลังน้ำมีจำกัดเนื่องจากความแปรปรวนของสภาพอากาศตามฤดูกาลที่สูงและการกระจุกตัวของปริมาณน้ำฝนส่วนใหญ่ในฤดูร้อน ใน ค.ศ. 2017 ประธานาธิบดีมุน แจ-อินของเกาหลีใต้ได้ให้คำมั่นที่จะยุติการพึ่งพาถ่านหินของประเทศและยังกล่าวว่าประเทศจะก้าวออกจากการใช้พลังงานนิวเคลียร์ เขาได้ดำเนินขั้นตอนสำคัญในทิศทางนั้นเมื่อเดือนมิถุนายน โดยกล่าวว่าประเทศของเขาจะไม่พยายามขยายอายุการใช้งานของโรงไฟฟ้านิวเคลียร์ จะปิดโรงไฟฟ้าพลังถ่านหินที่มีอยู่ และจะไม่สร้างโรงไฟฟ้าถ่านหินแห่งใหม่

ในช่วงไม่กี่ปีที่ผ่านมา เกาหลีใต้ได้กำหนดทิศทางใหม่สำหรับภาคพลังงานด้วยเป้าหมายการลดคาร์บอนที่สำคัญ โดยมุ่งหวังที่จะเพิ่มสัดส่วนของไฟฟ้าจากแหล่งพลังงานหมุนเวียนจากร้อยละ 6 ใน ค.ศ. 2019 เป็นร้อยละ 35 ภายใน ค.ศ. 2030

## ประวัติศาสตร์

## ภาพรวม

การบริโภคพลังงานขั้นสุดท้ายแบ่งตามแหล่งที่มา (ค.ศ. 2010):
* ถ่านหิน: 27.6 Mtoe (ล้านตันน้ำมันดิบ) (14.2%)
* ปืโตรเลียม: 100.5 Mtoe (51.6%)
* แก๊สธรรมชาติเหลว: 21.9 Mtoe (11.3%)
* ไฟฟ้า: 37.3 Mtoe (19.2%)
* ความร้อน: 1.7 Mtoe (0.9%)
* พลังงานหมุนดวียน: 5.8 Mtoe (3%)

## พลังงานไฟฟ้า
### ประวัติศาสตร์

บรรษัทพลังงานไฟฟ้าเกาหลี (Korea Electric Power Corporation หรือ KEPCO) เป็นผู้ให้บริการไฟฟ้าภายในประเทศ เมื่อบริษัทเคโค (KECO) บริษัทต้นแบบของเคปโกก่อตั้งขึ้นใน ค.ศ. 1961 ปริมาณการผลิตไฟฟ้าต่อปีอยู่ที่ 1,770 กิกะวัตต์ชั่วโมง การผลิตเพิ่มขึ้นถึง 73,992 กิกะวัตต์ชั่วโมงใน ค.ศ. 1987 ในปีนั้น ผู้ใช้ไฟฟ้าประเภทที่อยู่อาศัยใช้ไฟฟ้าคิดเป็นร้อยละ 17.9 ของการผลิตทั้งหมด ธุรกิจสาธารณะและบริการใช้ร้อยละ 16.2 และภาคอุตสาหกรรมใช้ร้อยละ 65.9 แหล่งผลิตไฟฟ้าหลักมาจากพลังงานนิวเคลียร์ ถ่านหิน น้ำมัน และแก๊สธรรมชาติเหลว โดยจากการผลิตไฟฟ้าจำนวน 54,885 กิกะวัตต์ชั่วโมงใน ค.ศ. 1985 นั้น ร้อยละ 22 มาจากโรงไฟฟ้านิวเคลียร์ที่เปิดดำเนินการอยู่ในขณะนั้น ร้อยละ 74 มาจากโรงไฟฟ้าพลังความร้อนที่ไม่ใช่นิวเคลียร์ (น้ำมันและถ่านหิน) และร้อยละ 4 มาจากแหล่งไฟฟ้าพลังน้ำ มีการคาดการณ์ใน ค.ศ. 1988 ว่าโครงสร้างการผลิตไฟฟ้าภายใน ค.ศ. 2000 จะประกอบด้วยไฟฟ้าพลังน้ำร้อยละ 10.2 น้ำมันร้อยละ 12.2 ถ่านหินร้อยละ 22.9 แก๊สธรรมชาติเหลวร้อยละ 10.2 และพลังงานนิวเคลียร์ร้อยละ 44.5

### สถิติ

## แหล่งพลังงาน
### ความร้อน
* เคปโก (한국전력공사) ควบคุมบริษัทผลิตไฟฟ้าภูมิภาค 5 แห่ง ซึ่งจำหน่ายไฟฟ้าผ่านเคพีเอกซ์ (KPX) เข้าสู่โครงข่ายไฟฟ้า:
* การไฟฟ้าเกาหลีภาคตะวันออก-ตะวันตก (한국동서발전㈜)
* การไฟฟ้าเกาหลีภาคกลาง (한국중부발전㈜)
* การไฟฟ้าเกาหลีภาคตะวันออกเฉียงใต้ (한국남동발전㈜)
* การไฟฟ้าเกาหลีภาคใต้ (한국남부발전㈜)
* การไฟฟ้าเกาหลีภาคตะวันตก (한국서부발전㈜)
โคแก๊ส (한국가스공사) ทำหน้าที่เป็นผู้นำเข้าแก๊สธรรมชาติเหลวสำหรับผู้ผลิตไฟฟ้า

### การผลิตร่วมและการให้ความร้อนด้วยไอน้ำ
* บรรษัทการทำความร้อนเขตเกาหลี (KDHC, 한국지역난방공사㈜) จัดหาไอน้ำและการผลิตร่วมความร้อนและไฟฟ้า (CHP) ให้แก่พื้นที่โซลและแทกู โดยมีจีเอสเพาเวอร์ (GS Power) และเอสเอชคอร์ป (SH Corp) เป็นผู้ให้บริการในท้องถิ่น KDHC เป็นบริษัทระบบทำความร้อนเขตที่ใหญ่ที่สุดในโลก

### พลังงานนิวเคลียร์

เกาหลีใต้ให้ความสำคัญอย่างยิ่งกับการผลิตไฟฟ้าจากพลังงานนิวเคลียร์ โรงไฟฟ้านิวเคลียร์แห่งแรกของประเทศคือโครีหมายเลข 1 ตั้งอยู่ใกล้ปูซาน เปิดดำเนินการใน ค.ศ. 1977 ใน ค.ศ. 1987 มีโรงไฟฟ้าเปิดดำเนินการ 8 แห่ง โดยมีการผลิตไฟฟ้าจากนิวเคลียร์รายปีประมาณ 39,314 กิกะวัตต์ชั่วโมง หรือคิดเป็นร้อยละ 53.3 ของปริมาณการผลิตไฟฟ้าทั้งหมด

### พลังงานหมุนเวียน

### การกักเก็บพลังงาน
ในเดือนธันวาคม ค.ศ. 2017 ฮุนไดอิเล็กทริก (Hyundai Electric) ประกาศแผนการสร้างแบตเตอรี่สำรองสำหรับโครงข่ายไฟฟ้าขนาด 150 เมกะวัตต์ใกล้อุลซันสำหรับบริษัทโคเรียซิงก์ (Korea Zinc) ระบบแบตเตอรี่ในสถานีไฟฟ้าหลายแห่ง ซึ่งมีกำลังไฟฟ้ารวม 978 เมกะวัตต์ และมีความจุพลังงาน 889 เมกะวัตต์ชั่วโมง ดำเนินการเสร็จสิ้นใน ค.ศ. 2024

## ภาวะโลกร้อน

ข้อมูลจากศูนย์วิเคราะห์ข้อมูลคาร์บอนไดออกไซด์ (CDIAC) ระบุว่า เกาหลีใต้เป็นหนึ่งในสิบอันดับแรก โดยอยู่อันดับที่เก้าของประเทศที่ปล่อยคาร์บอนไดออกไซด์สูงที่สุดในช่วงระหว่าง ค.ศ. 1950–2005

## ดูเพิ่ม
* เศรษฐกิจเกาหลีใต้
* สิ่งแวดล้อมเกาหลีใต้
* พรรคกรีนเกาหลี
* พลังงานลมในประเทศเกาหลีใต้
* พลังงานแสงอาทิตย์ในประเทศเกาหลีใต้
* พลังงานหมุนเวียนแบ่งตามประเทศ
* พลังงานในเกาหลีเหนือ

## อ้างอิง